নিচের অনুচ্ছেদটি পড়ে অনুচ্ছেদের সঙ্গে দেওয়া প্রশ্নগুলির সঠিক উত্তর নির্বাচন করে লেখো :-                                      (১x৫=৫)     
  এক সকালে অবনীন্দ্রনাথ ঠাকুর ঘরে বসে ছবি আঁকছিলেন। বাইরে ঝমঝম বৃষ্টি হচ্ছিল। আঁকা ছেড়ে অবন বারান্দায় দাঁড়িয়ে বৃষ্টি দেখছিলেন। চারিদিকে থই থই করছে জল। সেই সময় হঠাৎই অবনের মনে হল ওই পরিবেশে কী যেন একটা নেই। কী নেই ভাবতে ভাবতেই তাঁর মনে হল- তাই তো, এমন বৃষ্টি, উঠোন জুড়ে জল, আর এর মধ্যে ব্যাঙের ডাক নেই কেন? কথাটা মনে হতেই বাড়ির ভৃত্যদের ডেকে পাঠালেন অবন। তাদের হুকুম দিলেন, যেখান থেকে হোক ব্যাং ধরে আনা চাই।
তখনকার দিনে বাড়ির মনিবই  শুধু নয়, তার পরিবারের যে কারো হুকুমও তামিল করতে হতো  ভৃত্যদের। অবনের হুকুম শুনে জনা কয়েক ভৃত্য পড়িমরি করে ছুটলো ব্যাঙ খুঁজে আনতে । পুকুর ধার ও জলা জঙ্গল থেকে কিছু ব্যাং পেয়েও গেল তারা। ঝুড়ি ভর্তি ব্যাং এনে উঠনের থৈ থৈ জলে ছেড়ে দিল। ব্যাঙগুলো থপ থপ করে চলে আর  গ্যাঙর গ্যাং ডেকে ওঠে। অবনীর সে কী আনন্দ! বৃষ্টির জলধারা বাতাসের শব্দের সঙ্গে ব্যাঙের ডাক মিলেমিশে একদম তার মনের মতো হয়েছে যে!
এমন মানুষ বড় হয়ে খ্যাতনামা শিল্পী হবেন, তাতে আর আশ্চর্য কী! অবনীন্দ্রনাথ ভারতীয় শিল্পচর্চায় আধুনিকতা এনেছিলেন।অন্য ধারার সৃষ্টি করেছিলেন । দেশি-বিদেশি কোন শিল্পধারা অনুসরণ না করে, নিজস্ব চিন্তাভাবনার প্রতিফলন ঘটিয়ে ছিলেন তাঁর ছবিতে। ভারতমাতা, শকুন্তলা, দেবযানী ,বুদ্ধ, সুজাতা, ঋতুসংহার, শাজাহান প্রভৃতি তার উল্লেখযোগ্য চিত্রকর্ম। গাছের শুকনো ডালপালা, কাঠ খোদাই, কাগজের টুকরো প্রভৃতি দিয়েও তিনি অনেক শিল্পকর্ম রচনা করেছেন। এর নাম কাটুম কুটুম।
প্রশ্নমালা :
i) ঝমঝম করে বৃষ্টি পড়ছিল -
রাত থেকেই / সকাল থেকেই/ দুপুর থেকেই / বিকেল থেকেই। 
ii) অবনীন্দ্রনাথ ঠাকুরের আঁকা কোন ছবিটি ভারতীয় স্বাধীনতা আন্দোলনের একটি প্রতীকী চিত্র-
দেবযানী / সুজাতা / ভারত মাতা / শকুন্তলা।
iii) কাটুম কুটুম হলো এক ধরনের হস্তশিল্প যাতে ব্যবহার করা হয় -
কাগজের টুকরো , গাছের কচি ডাল / মোম ও কাগজের টুকরো / গাছের শুকনো ডাল ও কাগজের টুকরো/ রং,শুকনো ডালপালা ।
iv) মন্তব্য : অবনের হুকুম শুনে একজন ভৃত্য পড়িমরি করে ছুটল ব্যাং খুঁজে আনতে।
কারণ : তখনকার দিনে বাড়ির মনিবের পাশাপাশি পরিবারের যে কারও হুকুম তামিল করতে হতো ভৃত্যদের।
মন্তব্য ঠিক ও কারণ ভুল  /  মন্তব্য ও কারণ উভয় ঠিক / মন্তব্য ভুল ও কারণ ঠিক /  মন্তব্য ও কারণ উভয়ই ভুল
v। মন্তব্য : অবনের সে কী আনন্দ!
কারণ : তার হুকুম শুনে ভৃত্যরা এক বালতি ব্যাং এনে উঠোনের জলে ছেড়ে দিয়েছিল।
মন্তব্য ঠিক ও কারণ ভুল  /  মন্তব্য ও কারণ উভয় ঠিক / মন্তব্য ভুল ও কারণ ঠিক /  মন্তব্য ও কারণ উভয়ই ভুল       
